વિસનગર: વિસનગર તાલુકાના કાંસા ગામે અંબાજી માતાના મંદિરે રવિવારે પાટીદાર સમાજ દ્વારા અનામત સહિત સમાજના અન્ય મુદ્દાઓ માટે ખાપ પંચાયત યોજવાની જાહેરાત કરાઇ હતી. પરંતુ આ અંગે પરમીશન લેવાઇ ન હોવાથી ગામમાં રવિવારે વહેલી સવારથી જ મોટી સંખ્યામાં પોલીસ કાફલો ઉતરી પડ્યો હતો અને પોલીસે પરમીશન ન હોવાથી બેઠક ન કરવા હાજર પાટીદાર સમાજના અગ્રણીઓ સાથે વાતચીત કરી હતી. આથી પોલીસ સાથે ઘર્ષણમાં ઉતરવું ન પડે તે માટે ખાપ પંચાયત કાર્યક્રમ મોકૂફ રાખવાની જાહેરાત કરાઇ હતી.